









A. ŽENKLINIMAS



INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Memotropil 200 mg/ml injekcinis ar infuzinis tirpalas
piracetamas 


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

1 ml injekcinio ar infuzinio tirpalo yra 200 mg piracetamo.
Vienoje ampulėje (5 ml) yra 1000 mg piracetamo.


3.	PAGALBINIŲ MEDŽIAGŲ SĄRAŠAS

Pagalbinės medžiagos: natrio acetatas trihidratas, acto rūgštis (pH koreguoti) ir injekcinis vanduo. 


4.	FARMACINĖ FORMA IR KIEKIS PAKUOTĖJE

Injekcinis ar infuzinis tirpalas

12 ampulių po 5 ml


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Leisti į veną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje. Laikyti ne aukštesnėje kaip 25°C temperatūroje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

Tinka iki {mm MMMM}


9.	SPECIALIOS LAIKYMO SĄLYGOS

Negalima užšaldyti.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

UAB Niromed


12.	LYGIAGRETAUS IMPORTO LEIDIMO NUMERIS (-IAI)

LT/L/23/2019/001

13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Memotropil


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris}
SN: {numeris}
NN: {numeris}


Gamintojas: 
Zakłady Farmaceutyczne POLPHARMA S.A. Durychova 101/66, ul. Pelplińska 19, 83-200, Starogard Gdański, Lenkija.
Perpakavo: 

LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija

Lygiagrečiai importuojamas vaistinis preparatas nuo referencinio vaistinio preparato skirias išvaizda:  lygiagrečiai importuojamas vaistas- bespalvis, referencinis - bespalvis arba vos gelsvas; laikymo sąlygomis: lygiagretaus- laikyti ne aukštesnėje kaip 25°C temperatūroje, referenciniam preparatui specialių laikymo sąlygų nereikia; tinkamumo laiku: lygiagrečiai importuojamo vaisto- 2 metai, referencinio - 4 metai; pakuotės dydžiu: lygiagretaus - 12 stiklinių ampulių po 5 ml, referencinio - 10 stiklinių ampulių po 5 ml.

















B. PAKUOTĖS LAPELIS
[bookmark: _Toc129243138][bookmark: _Toc129243263]
Pakuotės lapelis: informacija vartotojui

Memotropil 200 mg/ml injekcinis ar infuzinis tirpalas
piracetamas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Memotropil ir kam jis vartojamas
2.	Kas žinotina prieš vartojant Memotropil 
3.	Kaip vartoti Memotropil 
4.	Galimas šalutinis poveikis
5.	Kaip laikyti Memotropil 
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra Memotropil ir kam jis vartojamas

Memotropil normalizuoja medžiagų apykaitą smegenų ląstelėse ir didina fiziologinį neuronų aktyvumą bei gerina nervinių impulsų perdavimą. 

Memotropil vartojamas:
· centrinės kilmės galvos svaigimo ir su juo susijusių simptomų gydymui;
· galvos smegenų žievės pažeidimo sukeltai mioklonijai (nevalingas raumenų trūkčiojimas) gydyti, derinant kartu su kitais vaistais nuo mioklonijos.

Injekcinio piracetamo skiriama tuo atveju, jei netinka geriamosios farmacinės formos.


[bookmark: _Toc129243140][bookmark: _Toc129243265]2.	Kas žinotina prieš vartojant Memotropil 

Memotropil vartoti negalima:
· jeigu yra alergija piracetamui arba bet kuriai pagalbinei šio vaisto medžiagai (jos išvardytos 6 skyriuje);
· jeigu yra sunkus inkstų funkcijos nepakankamumas;
· jeigu yra kraujo išsiliejimas į smegenis.

Įspėjimai ir atsargumo priemonės
Piracetamas slopina trombocitų sukibimą, todėl gali padidėti kraujavimo pavojus.
Jei yra inkstų funkcijos nepakankamumas, piracetamo dozę reikia mažinti.

Vaikams ir paaugliams
Memotropil  nerekomenduojama vartoti vaikams ir paaugliams, nes duomenų apie saugumą ir veiksmingumą nepakanka.

Kiti vaistai ir Memotropil
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Ypač svarbu pasakyti gydytojui, jei vartojate:
· skydliaukės hormonų;
· geriamųjų kraują skystinančių vaistų.

Memotropil vartojimas su alkoholiu
Memotropil ir alkoholio sąveikos nepasireiškia.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.
Nėštumo ir žindymo laikotarpiu Memotropil galima vartoti tik gydytojo leidimu.

Vairavimas ir mechanizmų valdymas
Memotropil vartojimo laikotarpiu vairuoti bei valdyti mechanizmus reikia atsargiai, nes gali pasireikšti raumenų veiklos sutrikimas, stiprus mieguistumas, nervingumas ir depresija.

Memotropil sudėtyje yra natrio

Šio vaisto 1 ml yra mažiau kaip 1 mmol (23 mg) natrio, t. y. jis beveik neturi reikšmės.


[bookmark: _Toc129243141][bookmark: _Toc129243266]3.	Kaip vartoti Memotropil

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Memotropil lėtai leidžiamas arba infuzuojamas į veną.

Suaugusiesiems

Centrinės kilmės galvos svaigimo ir su juo susijusių simptomų gydymas
Rekomenduojama paros dozė yra 2,4-4,8 g piracetamo. Ji suleidžiama arba sulašinama per 2‑3 kartus.

Galvos smegenų žievės pažeidimo sukeltos mioklonijos gydymas
Rekomenduojama pradinė paros dozė yra 7,2 g. Vėliau dozė didinama po 4,8 g kas 3-4 dienas iki didžiausios 24 g paros dozės. Pagerėjus būklei, paros dozę rekomenduojama palaipsniui mažinti – kas 2 dienas po 1,2 g per parą, kad dėl staigaus vaisto vartojimo nutraukimo nebūtų ligos atkryčio ar traukulių.

Dozavimas, jei yra inkstų veiklos sutrikimas
Dozę nurodys gydytojas.

Gydymo trukmė
Gydymas piracetamu yra ilgalaikis (iki 12 savaičių), tačiau kai tik įmanoma, vaistą reikia pradėti vartoti geriamąja forma. Jei piracetamo vartota ilgai, gydymo nutraukti staiga negalima: dozę būtina mažinti palaipsniui, t.y. per 1 – 2 savaites.

Vartojimas vaikams ir paaugliams
Duomenų apie injekcinio piracetamo vartojimą vaikams ir paaugliams nėra.

Ką daryti pavartojus per didelę Memotropil dozę?
Pavartojus per didelę Memotropil dozę nedelsiant kreipkitės į gydytoją.

Pamiršus pavartoti Memotropil
Negalima vartoti dvigubos dozės norint kompensuoti praleistą dozę.

Nustojus vartoti Memotropil
Gydymo piracetamu negalima nutraukti staiga, nes gali paūmėti nevalingas raumenų trūkčiojimas bei atsirasti traukulių.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


[bookmark: _Toc129243142][bookmark: _Toc129243267]4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnas šalutinis poveikis (gali pasireikšti daugiau nei 1 pacientui iš 100)
Kūno svorio padidėjimas, nervingumas, hiperkinezija (betiksliai įvairių kūno dalių judesiai).

Nedažnas šalutinis poveikis (gali pasireikšti daugiau nei 1 pacientui iš 1000)
Stiprus mieguistumas, depresija, bendras silpnumas.

Dažnis nežinomas (negali būti apskaičiuotas pagal turimus duomenis)
Padidėjęs jautrumas, sujaudinimas, nerimas, sumišimas, haliucinacijos, ataksija (koordinacijos sutrikimas), pusiausvyros sutrikimas, epilepsijos pasunkėjimas, galvos skausmas, nemiga, galvos sukimasis.
Pilvo skausmas, viršutinės pilvo dalies skausmas, viduriavimas, pykinimas, vėmimas.
Veido, lūpų ir gerklų patinimas, odos uždegimas, niežulys, dilgėlinė, išbėrimas.

Vaisto vartojant į veną buvo skausmingumo injekcijos vietoje, venos uždegimo su krešulio susidarymu, karščiavimo ir žemo kraujo spaudimo atvejų.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

[bookmark: _Toc129243143][bookmark: _Toc129243268]5.	Kaip laikyti Memotropil

Negalima užšaldyti.
Laikyti ne aukštesnėje kaip 25°C temperatūroje.
Šį vaistą laikykite vaikams nepastebimoje ir nepasiekiamoje vietoje.

Ant dėžutės po „Tinka iki“ ir ant ampulės nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


[bookmark: _Toc129243144][bookmark: _Toc129243269]6.	Pakuotės turinys ir kita informacija

Memotropil sudėtis

-	Veiklioji medžiaga yra piracetamas. 
1 ml injekcinio ar infuzinio tirpalo yra 200 mg piracetamo.
Vienoje ampulėje (5 ml) yra 1000 mg piracetamo.
-	Pagalbinės medžiagos yra natrio acetatas trihidratas, acto rūgštis (pH koreguoti) ir injekcinis vanduo. 

Memotropil išvaizda ir kiekis pakuotėje

[bookmark: _Hlk140953524]Skaidrus, bespalvis tirpalas, bekvapis.

12 stiklinių ampulių po 5 ml kartoninėje dėžutėje.


Registruotojas eksportuojančioje valstybėje ir gamintojas

Registruotojas
Zakłady Farmaceutyczne POLPHARMA S.A. 
Durychova 101/66
ul. Pelplińska 19, 83-200, Starogard Gdański
Lenkija

Gamintojas
Zakłady Farmaceutyczne POLPHARMA S.A. 
Durychova 101/66
ul. Pelplińska 19, 83-200, Starogard Gdański
Lenkija

Lygiagretus importuotojas 
UAB Niromed
Žirmūnų g. 139A
LT‑09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49,
51-162 Wrocław,
Lenkija

arba

UAB „Entafarma“
Klonėnų vs. 1,
LT-19156 Širvintų r. sav.
Lietuva


Šis pakuotės lapelis paskutinį kartą peržiūrėtas 2023-11-03

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/


[bookmark: _Hlk140953670][bookmark: _Hlk142337180]Lygiagrečiai importuojamas vaistinis preparatas nuo referencinio vaistinio preparato skirias išvaizda:  lygiagrečiai importuojamas vaistas- bespalvis, referencinis - bespalvis arba vos gelsvas; laikymo sąlygomis: lygiagretaus- laikyti ne aukštesnėje kaip 25°C temperatūroje, referenciniam preparatui specialių laikymo sąlygų nereikia; tinkamumo laiku: lygiagrečiai importuojamo vaisto- 2 metai, referencinio - 4 metai; pakuotės dydžiu: lygiagretaus - 12 stiklinių ampulių po 5 ml, referencinio - 10 stiklinių ampulių po 5 ml.

---------------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams.

Ruošiant infuzinį tirpalą, Memotropil galima skiesti kartu su:
0,9 % natrio chlorido tirpalu;
5 %, 10 % gliukozės tirpalu;
Ringerio acetato tirpalu;
Ringerio tirpalu;
60 mg/ml Tetraspan (6 % hidroksietilo krakmolo) tirpalu.

Paruoštas infuzinis tirpalas turi būti vartojamas iš karto. Paruoštas infuzinis tirpalas turi būti skaidrus, bespalvis, be matomų dalelių. 

